Správa zo zahraničnej pracovnej cesty 

1. Účastník ZPC:	RNDr. Mária Holická, riaditeľka sekretariátu AK (36), tajomníčka AK
+ 13 členov Akreditačnej komisie, poradného orgánu vlády SR (skratka „AK“)AK pod vedením jej podpredsedu   prof. J. Michalíka, CSc.
MŠVVaŠ  SR, Stromová 1, 
813 30  Bratislava
2. ZPC:
Štát, mesto 			Česká republika, Praha
Termín		13. - 15. júna 2012
Prijímacia organizácia 	Akreditačná komisia Českej republiky na pozvanie predsedníčky prof. V. Dvořákovej
Účel cesty:	Vzájomná výmena skúseností z práce akreditačných komisií v súlade s Protokolom o spolupráci v oblasti vzdelávania uzavretým medzi MŠVVaŠ SR a MŠMaT ČR formou spoločných zasadnutí. 
	Financovanie hradí Akreditačná komisia, poradný orgán vlády SR, v rámci vyčlenených prostriedkov na zahraničné aktivity AK
3. Rámcový program	13. 06. 2012
 pobytu: 	1.Cesta Bratislava – Praha (8.09 h - 13.00 h)
2.Začiatok rokovania (16.30 h – 20.00 h)
„Postavenie akreditačných komisií v ČR a v SR. Zmeny v národných legislatívach.“
Aktívna účasť tajomníčky AK a všetkých prítomných členov AK
14.06. 2012
3.Oficiálne pokračovanie konferencie (10.00 h – 18.30 h)	
„Problematika študijných programov pripravujúcich učiteľov: Štrukturované alebo  neštrukturované štúdium?“ 
„Spolupráca v medzinárodnej oblasti (ENQA, CENQA)“
„Štandardy a kritériá pri posudzovaní žiadosti a hodnotenie vysokých škôl. Nastavenie systému vnútorného hodnotenia škôl.“
„Spolupráca pri hodnotení vysokých škôl a študijných programov“
Aktívna účasť tajomníčky AK a všetkých prítomných členov AK
15.06. 2012
4. Formulácia návrhu záverov zo spoločného stretnutia 
5. Cesta Praha – Bratislava (11.43 h - 16.00 h)

4. Stručný priebeh rokovania: Počas, v poradí už druhého spoločného rokovania AK ČR a AK SR, boli prerokované zmeny v národných legislatívach pre činnosti a pôsobnosť komisií. Podnetnou bola výmena skúsenosti z realizácie uskutočňovania dvojstupňového vzdelávania učiteľov. Obdive strany vzájomne konštatovali, že nový spôsob vzdelávania budúcich učiteľov formou rozdelenia učiteľských študijných programov na bakalársky a magisterský stupeň v obidvoch krajinách realizovaný v ostatných 10 rokoch nepriniesol želaný výsledok a v obidvoch krajinách sa prikláňajú k obnoveniu spojeného 5-ročného študijného programu pri ponechaní určitých variantov aj deleného štúdia. 
	Rovnako rozsiahlo diskutovanou otázkou bola aj otázka nastavenia systému vnútorného hodnotenia vysokých škôl. Porovnané boli legislatívne východiská v obidvoch krajinách, pričom bolo konštatované, že vnútorné hodnotenie je v plnej kompetencií vysokých škôl. Akreditačné komisie majú v určitých časových intervaloch (ako prijateľné sa ukazuje obdobie 6 rokov) vyhodnocovať úspešnosť nastavených pravidiel dosahovania kvality vysokoškolského vzdelávania prostredníctvom viacerých vopred definovaných sledovaných ukazovateľov vrátane uplatniteľnosti absolventov študijných programov a prísneho posudzovania a vyhodnocovania dlhodobých zámerov vysokých škôl.
	Dohodnutá bola aj konkrétna spolupráca v rámci hodnotenia kritérií pre akreditáciu študijných programov a habilitačných a vymenúvacích konaní. 
	Účastníci spoločného zasadnutia stručne zhodnotili aj účasť jednotlivých agentúr v oblasti členstva v dvoch medzinárodných organizáciách - ENQA a CENQA, kde od ostatného spoločného zasadnutia nastali najmä na slovenskej strane určite zmeny.  
5. Odporúčané závery: 	1. Analýza kritérií na habilitačné konanie a vymenúvacie konanie v niektorých študijných odboroch ČR a SR s cieľom dosiahnuť porovnateľnosť pri akceptovaní všetkých legislatívnych danosti v tejto oblasti. 
	2. Vzájomné delegovanie zástupcov z PS AK SR do PS AK ČR pre posudzovanie vybraných študijných programov najmä tretieho stupňa. 
	3. Dosiahnutie väčšej miery zaangažovanosti posudzovateľov aj zo SR.
	4. Výmena skúsenosti a odovzdávanie dobrých praxi aj mimo oficiálnych zasadnutí prostredníctvom sekretariátov AK.
6. Prinesená dokumentácia: Legislatívne zmeny pre procesy AK ČR. 
7. Spôsob zverejnenie výsledkov ZPC: Oboznámenie členov AK na mimoriadnom 66. ZAK
  	Závery zo spoločného rokovania budú verifikovaná podpismi obidvoch predsedov akreditačných komisií a zverejnené na webovom sídle AK www.akredkom.sk.  

Súhlasím so zverejnením správy na internete
Správu vypracoval: 		RNDr. Mária Holická, riaditeľka SAK, tajomníčka AK
				Dátum:			18. 06. 2012

Správu schválil:		Ing. Ivan Stankovský, CSc., vedúci služobného úradu
				(podpis)